Մի՛ անհանգստացիր, նա շատ հեռու չի գնա ոտքով

**«Մի՛ անհանգստացիր, նա շատ հեռու չի գնա ոտքով»** (), ամերիկյան տրագիկոմեդիոն ֆիլմ՝ հիմնված Ջոն Կալլահանի համանուն գրքի վրա։ Սցենարի հեղինակը և ռեժիսորը Գաս Վան Սենթն է։ Ֆիլմի պրեմիերան տեղի է ունեցել 2018 թվականի հունվարի 19-ին՝ «Սանդենս» կինոփառատոնում։ Ֆիլմի ամերիկյան վարձույթը թողարկվել է 2018 թվականի հուլիսի 13-ին։

## Սյուժե
Ծաղրանկարիչ Ջոն Կալլահանի հուզիչ և ոգեշնչող պատմությունն է, որն ավտովթարից հետո սովորում է նորից շարժվել, սիրել ու կյանքն ընդունել իր բոլոր դրսևորումներով։

## Դերերում

* Հոակին Ֆենիքս – Ջոն Կալլահան
* Մառա Ռունի – Աննու
* Ջոնա Հիլ – Դոննի
* Ջեք Բլեք – Դեքստեր
* Մարկ Ուեբեր – Մայք
* Պիտեր Բանիֆազ – բժիշկ Մալոն
* Ուդո Կիր – Ջորջ
* Անժելիկա Ռիվեր – Թերրի Ալվարադո
* Օլիվիա Հեմիլթոն – բուժքույր Լիլի
* Սթիվ Զիսսիս – Էլիաս
* Քերրի Բրաունսթին – Սյուզաննա
* Հեզար Մատարացո – Շեննոն
* Ռեբեկա Ռիթենհաուս – Բոննի
* Ռոն Պերկինս – Մորթոն Քիմբլ
* Ռեբեկա Ֆիլդ – Մարջի Բիգյու
* Ջեսիկա Ջեյդ Անդրես – Սիդնի
* Քիմ Գորդոն – Կորկի
* Էմիլիո Ռիվերա – Հեսուս Ալվարադո
* Սաննի Սյոլջիկ – սքեյթբորդիստ
* Տորիան Միլլեր – քարտուղար

## Կինոարտադրություն
2016 թվականի նոյեմբերին հայտարարվել է, որ Հոակին Ֆենիքսը Գաս Վան Սենթի կենսագրական ֆիլմում խաղալու է ծաղրանկարիչ Ջոն Կալլահանի դերը։ Մեծ էկրանների համար ֆիլմի ադապտացումն սկսել էին դեռևս 1989 թվականին, և Ռոբին Ուիլյամսը հավակնում էր գլխավոր դերին։ Որպես արդյունք, Ռոբին Ուիլյամսի անունը նշվում է ֆիլմի եզրափակիչ տիտրի «Հատուկ շնորհակալություն» բաժնում։ Նույն թվականի դեկտեմբերին հայտնի է դարձել, որ Ջոնա Հիլն ու Մառա Ռունին միացել են ֆիլմի հիմնական դերասանական կազմին։ 2017 թվականի փետրվարից հայտնի է դարձել, որ Ջեք Բլեքը բանակցություններ է վարում ֆիլմում նկարահանվելու համար։ 2017 թվականի մարտին Մարկ Ուեբերն ստացել է Մայքի՝ Վիետնամի պատերազմի վետերանի ու գլխավոր հերոսի մտերիմ ընկերոջ դերը։

Նկարահանման շրջանը տևել է 25 օր, նկարահանումները կատարվել են Լոս Անջելեսում և նրա շրջակայքում։

## Թողարկում
Ֆիլմը տարածելու իրավունքներն ստացել է «Amazon Studios» ամերիկյան կինոընկերությունը։ 2017 թվականի դեկտեմբերին «Amazon Studios» ընկերությունը հայտարարել է ֆիլմի թողարկման ամսաթիվը՝ 2018 թվականի մայիսի 11։ Ֆիլմի համաշխարհային պրեմիերան կայացել է 2018 թվականի հունվարի 19-ին «Սանդենս» կինոփառատոնում՝ «Պրեմիերաներ» (Premieres) խորագրով։ Ֆիլմը մասնակցել է Բեռլինի 68-րդ միջազգային կինոփառատոնի հիմնական մրցույթին։

## Քննադատություն
«Մի՛ անհանգստացիր, նա շատ հեռու չի գնա ոտքով բաժինը» ֆիլմը քննադատների կողմից ստացել է դրական արձագանքներ։ Այսպես, Rotten Tomatoes կայքում ֆիլմը ունի 80 % վարկանիշ՝ հիմնված 6,3 միջին միավորով (10 հնարավորից) 45 գրախոսությունների վրա։ Metacritic կայքում ֆիլմն ունի 100 հնարավորից 68 միավոր՝ հիմնված քննադատների 21 գրախոսությունների վրա, ինչը համապատասխանում է «ընդհանուր առմամբ դրական կարծիքներ» կարգավիճակին։ IMDb ֆիլմերի ամենամեծ տվյալների բազայում ֆիլմն ունի այցելուների միջին վարկանիշ՝ 10 հնարավորից 6,9 (1024 ձայն)։

## Ծանոթագրություններ

## Արտաքին հղումներ
* Պաշտոնական վեբկայք 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2018 դրամա ֆիլմեր
Կատեգորիա:2018 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Իրական դեպքերի վրա հիմնված դրամա ֆիլմեր
Կատեգորիա:Ֆիլմերի երաժշտություն ըստ Դենի Էլֆմանի
Կատեգորիա:Ֆիլմեր, որոնց գործողությունները տեղի են ունենում 1980-ականներին
Կատեգորիա:Ֆիլմեր, որոնց գործողությունները տեղի են ունենում 1970-ականներին
Կատեգորիա:Ֆիլմեր հարբեցողության մասին